Simona Bălan - Între adevăr și angajare spirituală

Născută în 1973, sunt absolventă a facultății de Transporturi din cadrul UPB. Începutul carierei mele a debutat acum șapte ani, încercând să-i reproduc pe Picasso, Van Gogh… Cel mai mare impact al evoluției mele l-a avut înscrierea la Center For Arts By Fabiana Dima, căreia îi mulțumesc din suflet, curs pe care îl frecventez și în ziua de azi.

Ca apariții publice: -octombrie 2018 expoziție colectivă cu Elite Profart Gallery în cadrul hotelului Athene Palace Hilton -decembrie 2018 expoziție personală la Studio 82 -august 2020 expoziție personală la Studio 82 -noiembrie 2021 expoziție personală la Cercul Militar Național -octombrie 2022 expoziție personală în cadrul Cercului Militar Național. De asemenea, am apărut în mai multe articole scrise de domnul Aristotel Bunescu (directorul Agenției de Presă Cultură și Sport). Motto: Nu întotdeauna trăiești exaltarea de a-i întâlni pe cei care ar urma să te recunoști.

Portretele pictate de Simona Bălan și expuse în galeria Foaier a Centrului Militar Național, octombrie-noiembrie 2022, realizate cromatic în culorile curcubeului, culori asamblate într-un interesant zâmbet de destindere voioasă, au lăsat asupra întregii asistențe o amprentă de neuitat prin culorile luminoase, pure, vesele și deschise tuturor caracterelor umane. Privirile încântătoare ale unor minți și conștiințe libere și fericite exprimau chipuri de femei care și-au curățat tracul emoțional, înlăturând invidia, gelozia, mânia, reușind să se simtă bine. Am numai cuvinte de mulțumire adresate artistei plastice Simona Bălan.

Mulțumesc destinului că am văzut asemenea expoziție făcând cunoștință cu artista plastică Simona Bălan care are capacitatea artistică de a gândi, raționa, crea și alege, înzestrată în mod unic de ursitoare și divinitate, fiindcă au dăruit-o cu noblețe, bunătate, talent, înțelepciune și frumusețe. Tușa liberă și vibrantă de culoare folosită de artistă dezvăluie adevărul despre oameni și frumusețea lor. Iubirea pentru oameni rămâne singura în care nu aștepți nimic, ci doar certitudinea sentimentului împărtășit. O asemenea independență artistică de stil propriu, publicată în revista cu conținut istoric, literar și artistic, de atitudine moderată Independența Română – Independența prin cultură, formează o simbioză de apreciere reciprocă și o mândrie națională.

Pictor Prof. Cojocaru Vergil-Cover

Contents